මෙසේ අත්අඩංගුවට පත්වීමට පෙර ඔහුට ඝාතන චෝදනා රැසක් වෙනුවෙන් පැවරුණ නඩු හබ ද තිබේ. 2017 නොවැම්බරයේදී කොස්ගොඩ සුජීගේ මාමා කෙනෙකු වු යුදපිටිය ඌරගස්මං හන්දියේ ගජමුනි මහින්ද ප්‍රේම රාජා ද සොයිසා හා ඔහුගේ දරුවන් තිදෙනා ඇතුළු පවුලේ පස්දෙනෙකු වෙඩි තබා ඝාතනය කිරිම, එදිනම උස්වත්ත ආරච්චිගේ කපිලරත්න, සදීප් සුරංජනද සිල්වා යන ඝාතනය, 2018 අප්‍රේල්වලදී අත්තනගල්ලේ පස් ව්‍යාපාරිකයෙකුට වෙඩි තබා ඝාතනය කිරිම, ඔහුට ඇති ඝාතන චෝදනාවලින් කීපයකි.කොස්ගොඩ සුජීගේ කල්ලියෙන් වෙන්ව වෙනම කල්ලියක් හදාගත් කොස්ගොඩ තාරක තමන්ගේ ජීවිතයට එල්ල වූ තර්ජනවලින් ගැලවීමට කොළඹ ප්‍රදේශයට පැමිණි අතර එහිදි හබරකඩ වසන්ත හා අංගොඩ ලොක්කා හමුවිය.